Tautinių mažumų departamentas

Tautinių mažumų departamentas prie Lietuvos Respublikos Vyriausybės – už tautinių mažumų politikos įgyvendinimą atsakinga institucija, įsteigta 2015 metų liepos 1 d. vadovaujantis Lietuvos Respublikos Vyriausybės 2014 m. lapkričio 24 d. nutarimu Nr. 1300 „Dėl biudžetinės įstaigos Tautinių mažumų departamento prie Lietuvos Respublikos Vyriausybės steigimo“.Lietuvos Respublikos Vyriausybės nutarimas Dėl biudžetinės įstaigos Tautinių mažumų departamento prie Lietuvos Respublikos Vyriausybės steigimo // Infolex

 Istorija 
2015 m. liepos 1 dieną atkurtas Tautinių mažumų departamentas prie Lietuvos Respublikos Vyriausybės turi gilias ištakas.

Lietuvai atgavus nepriklausomybę tautinės bendrijos ėmė burtis į nevyriausybines organizacijas. Tuo pat metu – 1989 metais, buvo įsteigta ir pirmoji tautinių mažumų klausimus koordinuojanti institucija – Tautybių departamentas, kurio direktore paskirta Halina Kobeckaitė. Vėliau Tautybių departamentas tapo Regioninių problemų departamentu ir daugiausia užsiėmė tautinių mažumų, buvusioje Sovietų sąjungoje gyvenančių lietuvių bei Pietryčių Lietuvos tautiniais reikalais.

Spartėjant emigracijos tempams vis daugiau lietuvių bendruomenių ėmė kurtis Vakarų Europos šalyse. Siekiant išlaikyti užsienio lietuvių ryšį su Tėvyne ir užtikrinti tinkamą jų interesų atstovavimą, 1997 metais departamentas buvo pertvarkytas į Tautinių mažumų ir išeivijos departamentą, jam patikint ir bendradarbiavimo su užsienio lietuviais funkcijas.

2010 metais panaikinus departamentą jo funkcijos buvo išskaidytos ir perduotos Kultūros, Švietimo ir mokslo bei Užsienio reikalų ministerijoms.Lietuvos tautinės mažumos ir bendrijos // Visuotinė lietuvių enciklopedija

Tautinių bendrijų atstovai ne sykį pažymėjo sumažėjus jų klausimams tenkantį dėmesį ir išreiškė viltį, kad Vyriausybė imsis atkurti bendrą valstybės tautinių mažumų politiką vykdančią instituciją.Tautinių mažumų departamentas vėl veiks nuo kitų metų liepos // diena.lt

Vadovaujantis Lietuvos Respublikos Vyriausybės 2014 m. lapkričio 24 d. nutarimu Nr. 1300, 2015 metų liepos 1 dieną savo veiklą pradėjo atkurtas Tautinių mažumų departamentas prie Lietuvos Respublikos Vyriausybės, kuris tapo už tautinių mažumų politikos įgyvendinimą atsakinga institucija. 

Nuo 2024 m. įstaigai vadovauja direktorius Dainius Babilas.Tautinių mažumų departamento vadovo poste Montvydaitę keičia Babilas // lrt.lt

 Veikla 
Departamentas kaupia, sistemina, analizuoja ir apibendrina informaciją tautinių mažumų politikos įgyvendinimo klausimais, apibendrina įstatymų, Vyriausybės nutarimų ir kitų teisės aktų šiais klausimais taikymo praktiką; rengia pasiūlymus dėl tautinių mažumų politikos formavimo; tiria tautinių mažumų tapatumo išsaugojimo poreikius, sprendžia integracijos klausimus; įgyvendina Europos Sąjungos, kitų tarptautinių organizacijų pateiktas rekomendacijas tautinių mažumų klausimais ir vykdo nuolatinę rekomendacijų įgyvendinimo stebėseną; rengia periodinius pranešimus apie Europos Tarybos Tautinių mažumų apsaugos pagrindų konvencijos įgyvendinimą Lietuvoje; įgyvendina neformaliojo tautinių mažumų švietimo priemones; koordinuoja ir įgyvendina priemones, skatinančias įvairių tautinių mažumų tarpkultūrinį dialogą, kovą su tautine, rasine diskriminacija ir etnine neapykanta; organizuoja valstybės politikos tautinių mažumų klausimais, tautinių mažumų nevyriausybinių organizacijų veiklos viešinimą, informacinių leidinių leidybą; rengia ir įgyvendina priemones, skirtas tautinių mažumų visuomenės informavimo priemonių medijų raštingumui ugdyti. Viena prioritetinių departamento veiklos sričių – romų integracija.Dėl Tautinių mažumų departamento prie Lietuvos Respublikos Vyriausybės nuostatų ir administracijos struktūros patvirtinimo

 Patariamosios institucijos 
Prie Tautinių mažumų departamento veikia kolegialios visuomeninės patariamosios institucijos. Tautinių bendrijų taryba (veikia nuo 2015) atstovauja tautinėms mažumoms Lietuvos tautinių mažumų politikos koordinavimo klausimais, jos nariai, pasiūlyti tautinėms mažumoms atstovaujančių nevyriausybinių organizacijų, renkami ketveriems metams.Tautinių bendrijų taryba  Akademinė taryba (veikia nuo 2016), kurią sudaro tautinių mažumų srityje vykdantys veiklą mokslininkai, tyrėjai, įvairių Lietuvos aukštųjų mokyklų ir tyrimų institutų atstovai, pataria departamentui dėl su tautinių mažumų politikos formavimu ir įgyvendinimu susijusių tyrimų, mokslinių tyrimų, galimybių studijų ir analizių rengimo, analizuoja jų išvadas ir rekomendacijas, teikia siūlymus dėl rekomendacijų įgyvendinimo, dėl bendradarbiavimo su Lietuvos mokslo ir studijų institucijomis.Akademinė taryba

 Pavaldžios įstaigos 
Tautinių mažumų departamentui pavaldžios įstaigos:Tautinių mažumų kultūros centrai ir tautinės bendrijos
{|
| valign="top" |

 Kultūros centrai 
 Tautinių bendrijų namai
 Kauno įvairių tautų kultūrų centras
 Romų visuomenės centras
 Lietuvos tautinių mažumų folkoloro ir etnografijos centras

 Skyriai 
 Administracija;
 Ryšių su tautinėmis bendrijomis skyrius;
 Tautinių mažumų politikos analizės ir informacijos skyrius.

 Vadovai Tautinių mažumų departamentas prie Lietuvos Respublikos Vyriausybės // Visuotinė lietuvių enciklopedija  

LaikotarpisNuoIkiTautybių departamentas (1989–1994 m.) 1Halina Kobeckaitė1989 m.1994 m.Regioninių problemų departamentas (1994–1997 m.) 2Alfonsas Švelnys1994 m.1996 m.Tautinių mažumų ir išeivijos departamentas prie Lietuvos Respublikos Vyriausybės (1997–2010 m.) 3Remigijus Motuzas1997 m.2001 m. 4Antanas Petrauskas2002 m.2008 m. 5Arvydas Daunoravičius2009 m.2009 m.Tautinių mažumų departamentas prie Lietuvos Respublikos Vyriausybės (2015 m.) 6Vida Montvydaitė2015 m.2024 m. 7Dainius Babilas2024 m.

 Nuorodos 
 Oficialus tinklalapis 
 Oficialus „Facebook“ tinklalapis „Tautinių mažumų departamentas prie Lietuvos Respublikos Vyriausybės“ 
 Oficialus „LinkedIn“ tinklalapis „Tautinių mažumų departamentas prie LRV / Department of National Minorities“ 

 Šaltiniai 

Kategorija:Lietuvos institucijos
Kategorija:Lietuvos Respublikos Vyriausybės įstaigos
Kategorija:Lietuvos biudžetinės įstaigos